system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Gabriela Melinescu?
assistant
Gabriela Melinescu ( , București) este o eseistă, poetă, scriitoare și traducătoare română, respectiv suedeză, originară din România, stabilită din 1975 în Suedia prin căsătoria sa cu suedezul René Coeckelberghs.

Biografie 
După ce a absolvit Facultatea de Filologie, a fost redactor la revistele Femeia și Luceafărul. În tinerețe a fost implicată într-o relație sentimentală de lungă durată cu poetul Nichita Stănescu, pe care l-a inspirat în numeroase poezii ale sale. Se căsătorește cu René Coeckelberghs după plecarea din țară. 

Alături de poeți ca Ana Blandiana, Marin Sorescu sau Ileana Mălăncioiu este o reprezentantă a primului val al poeților generației ’60. 

După plecarea din România în 1975 se stabilește în Suedia. Aici, continuă să scrie și să facă parte din lumea literară. Își construiește și o carieră de traducătoare pentru care a fost recunoscută cu Premiul Academiei Suedeze pentru promovarea literaturii suedeze în străinătate.

Gabriela Melinescu a învățat să graveze și să picteze icoane și și-a ilustrat unele din cărțile ei mai recente. O expoziție cu lucrările ei de artă a fost găzduită de Institutul Cultural Român din Stockholm.

Cărți publicate în România 
Între 1965 și 1975 a publicat următoarele volume de versuri:
 1965 - Ceremonie de iarnă, Editura Pentru Literatură (sau EPL) 
 1967 - Ființe abstracte, Editura Tineretului 
 1968 - Înăuntrul Legii , EPL 
 1970 - O boală de origine divină, Editura Albatros 
 1972 - Jurăminte de sărăcie, castitate și supunere, Editura Eminescu - câștigătoare a premiului Uniunii Scriitorilor din România 
 1972 - Murmurul lumii, Editura Albatros 
 1975 - Împotriva celui iubit, Editura Eminescu

A mai publicat un volum de proză, Bobinocarii (EPL, 1969), o carte pentru copii, Cârma cu doua corăbii (Editura Tineretului, 1969), precum și o carte de reportaje, Viața cere viață (în colaborare cu Sânziana Pop, Editura Eminescu, 1975).

După revoluția din 1989 a mai publicat cinci volume dintr-un Jurnal suedez, la Editura Polirom (între 2003 și 2010). În 2016, La Editura Aca­demiei Române a apărut „O sută și una de poezii”, de Gabriela Melinescu, o antologie coordonată de poeta Ileana Mălăncioiu.

Opere publicate în Suedia 
În 1975 s-a stabilit in Suedia unde a publicat 5 volume de versuri și 9 volume de proză, incluzând Ușa interzisă, urmat de:

 1977 - Den befruktande guden („Dumnezeul fecund”), René Coeckelberghs Förlag
 1977 - Lögnens fader („Tatăl minciunii”), René Coeckelberghs Förlag
 1979 - Tålamodets barn („Copiii răbdării”), René Coeckelberghs Förlag 
 1981 - Vargarnas himlafärd („Lupii urcă în cer”), René Coeckelberghs Förlag 
 1988 - Gatans drottning („Regina străzii”), René Coeckelberghs Förlag 
 1991 - Fågelmannen („Omul pasăre”), Eva Bonniers Förlag
 1993 - Ljus mot ljus („Lumină spre lumină”), Albert Bonniers Förlag 
 1998 - Ruggningar („Schimbarea penelor”), Albert Bonniers Förlag 
 2003 - Hemma utomlands („Acasă în străinătate”), roman, Albert Bonniers Förlag. În același an lui Melinescu îi este decernat premiul Academiei "De Nio".
 2010 - Mamma som Gud („Mama ca Dumnezeu”), roman, Albert Bonniers Förlag, roman pentru care Melinescu a fost acordată premiul lui Albert Bonniers Stipendiefond 2010
 2013 - På guldfiskens rygg („Pe spatele peștelui auriu”), volum de versuri, Ellerströms Förlag

Premii și distincții 
 În 2002 a primit premiul Albert Bonniers pentru “opera omnia”.
 Tot în 2002 a primit premiul Nichita Stănescu al Academiei Române 
 În 2003 primește premiul De Nios Vinterpris
 În anul 2004 primește premiul Institutului Cultural Român pentru întreaga sa carieră
 2005, Premiul Academiei Suedeze pentru introducerea literaturii suedeze în străinătate
 În 2006, primește Premiul Național „Mihai Eminescu” Opera Omnia.
 Este unul dintre cei 36 de scriitori/traducători suedezi care au venit garantat de la statul suedez (un fel de bursă pe viață).

Traducătoare 
Gabriela Melinescu a tradus din Emanuel Swedenborg, August Strindberg, Stig Dagerman, Gunnar Ekelöf, Kjell Espmark precum și din scriitorii contemporani Brigitta Trotzig și Goran Sonnevi.

Note

Biografie 
 1956 - 1960 Liceul Gheorghe Șincai din Bucuresti
 1960 - 1963 Institutul Pedagogic
 1963 - 1967 Facultatea de limba si literatura romana

Referințe critice 
 Eugen Simion, Scriitori români de azi, vol. I, București, Editura Cartea Româneascǎ, 1974 (ediția I), respectiv 1978 (ediția a doua, revazută / augmentată)

Legături externe 
 Editura Polirom 

Interviuri
 Privesc totul cu o crunta, afectuoasa luciditate, 31 octombrie 2002, Gabriela Melinescu In Dialog Cu Gabriela Adamesteanu, Revista 22
 „Un om nu poate fi infrint usor“. Interviu cu Gabriela MELINESCU, Ovidiu Șimonca, Observator cultural - numărul 305, ianuarie 2006
 Gabriela in Tara Minunilor, Delia Hanzelik, Formula AS - anul 2009, numărul 864

Nașteri în 1942
Nașteri pe 16 august
Eseiști români
Eseiști suedezi
Poeți români contemporani
Poete suedeze
Români expatriați în Suedia
Scriitori români în viață
Români suedezi
Traducători români
Scriitoare române
Poete române
Bucureșteni
Scriitori români din exil